
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως, εμβαδού σαράντα τεσσάρων 
(44) στρεμμάτων στη θέση «Προφήτης Ηλίας», περιφέρειας κοι¬ 
νότητας Εξοχής, Νομού Ιωαννίνων. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων και όρων και περιορισμών δόμησης στους οικι¬ 
σμούς Αμαξάδων, Πελεκητής, Άνω Κατσίκας, και Μοναχών 


της Κοινότητος Αμαξάδων Ν. Ροδόπης. .. 2 

ΑΝΑΚΟΙΝΩΣΕΙΣ 

Ειδοποίηση παρακατάθεσης αποζημίωσης από ρυμοτομία στις Σέρ¬ 
ρες. 3 

Διορθώσεις Σφαλμάτων 

Διόρθωση σφάλματος στην ειδοποίηση για την παρακατάθεση απο¬ 
ζημίωσης προσκυρούμενων και ρυμοτομούμενων ακινήτων στην 
κοινότητα Σταμάτας Αττικής. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1104 (1) 

Κήρυξη ως αναδασωτέας εκτάσεως, εμβαδού σαράντα τεσσάρων (44) 
στρεμμάτων στη θέση «Προφήτης Ηλίας», περιφέρειας κοινότητας 
Εξοχής, Νομού Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παράγρ. 3 του συντάγματος. 

3. Τις διατάξεις του Ν. 998/1979 «Περί Προστασίας των δασών και 
των δασικών εν γένει εκτάσεων της χώρας» κσι συγκεκριμένα: 

α) Του άρθρου 41 παράγρ. 1 

β) Του άρθρου 38 παράγρ. 1 

4. Τις διαταγές του Υπουργείου Γεωργίας, αριθμ. α) 160417/ 
1180/8.7.1980 και β) 182447/3049/24.9.1980. 

5. Την αναφορά του Δασαρχείου Κόνιτσας αριθμ. 825/1.4.1992 με 
την οποία προτείνεται η κήρυξη ως αναδασωτέας, της αναφερόμενης 
στο θέματα εκτάσεως, αποφασίζουμε: 

Κηρύσσουμε αναδασωτέα, με σκοπό να επανέλθει στην προτέρα της 
κατάσταση, με φυσική αναγέννηση, την καταστραφείσα από πυρκαιά 
στις 26.3.1992 δημόσια δασική έκταση εμβαδού σαράντα τεσσάρων 
(44) στρεμμάτων, που βρίσκεται στη θέση «Προφήτης Ηλίας» περιφέ- 
ρειαις κοινότητος Εξοχής Νομού Ιωαννίνων και απεικονίζεται με συνθη¬ 
ματική παράσταση στο συνημμένο απόσπασμα χάρτη της περιοχής με 
κλίμακα 1:20.000, το οποίο αποτελεί αναπόσπαστο μέρος της παρού¬ 
σας απόφασης. 

Η έκταση έχει όρια: 

Ανατολικά: Δημόσιο δάσος Εξοχής. 

Δυτικά: Ομοίως. 

Βόρεια: Ομοίως. 

Νότια: Δημόσιο δάσος Εξοχής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ιωάννινα, 4 Απριλίου 1992 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΤΤΠΕ (2) 

Καθορισμός ορίων και όρων και περιορισμών δόμησης στους οικισμούς 

Αμαξάδων, Πελεκητής, Άνω Κατσίκας, και Μοναχών της Κοινότη- 

τος Αμαξάδων Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τις διατάξεις του από 24.4.1985 Πρ. Δ/τος (ΦΕΚ 181 Δ/ 
3.5.85) «Τρόπος καθορισμού ορίων οικισμών της χώρας μέχρι 2.000 
κατοίκους, κατηγορίες αυτών και καθορισμός όρων και περιορισμών 
δόμησής τους», όπως τροποποιήθηκαν μεταγενέστερα α) Με το από 
14.2.1987 Πρ. Δ/γμα (ΦΕΚ 133Δ/23.2.87) και β) με το από 
25.4.1989 πρ. Δ/γμα (ΦΕΚ 293 Δ/16.5.1989). 

2. Τις προτάσεις των ιδιωτών Μηχ/κών στους οποίους ανατέθηκε η 
σχετική μελέτη στα πλαίσια του προγράμματος των ανοικτών πόλεων 
που αφορούν στον προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερομένους μελετητές κατά τις υποδεί¬ 
ξεις των σχετικών προδιαγραφών του ΤΠΕΧΩΔΕ. 

4. Τηνυπ’ αριθμ. 55/1991 από 13.11.1991 απόφαση του Κοινοτι¬ 
κού Συμβουλίου Αμαξάδων Ν. Ροδόπης. 

5. Τα πληθυσμιακά στοιχεία της Κοινότητος Αμαξάδων και των οι¬ 
κισμών αυτής α) Αμαξάδες, β) Άνω Αμαξάδες, γ) Κατσίκα και δ) Μο¬ 
ναχοί που είχαν με τον πίνακα πραγματικού πληθυσμού κατά την απο- 
γραφή της 5.4.1981. 

6. Την με αριθμ. 15/92 από 16.3.1982 γνωμοδότηση του Συμβου¬ 
λίου Χωροταξίας Οικισμού και Περιβάλλοντος του Ν. ροδόπης με την 
οποία γνωμοδότησε ομόφωνα υπέρ του καθορισμού των ορίων στους οι¬ 
κισμούς Αμαξάδων — Πελεκητή — Ανω Αμαξάδων, Κατσίκας και Μο¬ 
ναχών της Κοινότητος Αμαξάδων όπως εμφανίζονται στους αντίστοι¬ 
χους χάρτες Π1-1 με εξαίρεση τους Άνω Αμαξάδες τα όρια του οποίου 
διορθούνται στον εν λόγω χάρτη ως προς τα σημειά 13, 13 , 12 , και 
12, αποφασίζουμε: 

ι I) Καθορίζουμε τα όρια των οικισμών Αμαξάδων - Πελεκητής - 
Άνω Αμαξάδων Κατσίκας και Μοναχών της Κοινότητος Αμαξάδων Ν. 
Ροδόπης όπως αυτά φαίνονται στα συνοδευτικά της παρούσας σχεδια¬ 
γράμματα σε κλιμ.: 1:5.000 που αποτελούν αναπόσπαστα μέρη της 


απόφασης αυτής και συντάχθηκαν βάσει στοιχείων χαρτών και επί τό¬ 
που ελέγχου και διορθώθηκαν από το ΣΧΟΠ Ν. Ροδόπης. 

II) Καθορίζουμε τους ακόλουθους γενικούς όρους και περιορισμούς 
δόμησης. 

Α. Γενικοί όροι Δόμησης 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Πρ. Δ/γμα 24.4.1985 (ΦΕΚ 181 Δ/ 
3.5.85) όπως τροποποιήθηκε μεταγενέστερα και για τους οικισμούς 
Αμαξάδων - Πελεκητής - Άνω Αμαξάδων - Κατσίκας και Μοναχών 
η αρτιότητα οικοπέδου - γηπέδου ορίζεται σε 300 Μ2.' 

2. Κατά παρέκκλιση των ανωτέρω θεωρούνται άρτια τα οικόπεδα 
εντός ορίων των οικισμών με οποίο εμβαδό είχαν στις 3.5.1985 ημέρα 
δημοσιεύσεως του από 24.4.1985 Π.Δ/τος. 

Β. Κατηγοριοποίηση Οικισμών 

1) Αμαξάδες - Άνω Αμαξάδες - Πελεκητή 

Μη περιαστικοί, μη παραλιακοί, μη τουριστικοί, αδιάφοροι, συνεκτι¬ 
κοί, στάσιμοι και μεσαίοι. 

2) Κατσίκα - Μοναχοί: 

Μη περαστικοί, μη παραλιακοί, μη τουριστικοί, αδιάφοροι, φθίνο- 
ντες, μικροί. 

III. α) Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό τοπογραφικό διά¬ 
γραμμά από το Τ.Π. και Π.Ε. της Νομαρχίας ώστε να εξασφαλίζεται η 
συνέχεια των υπαρχόντων Κοινοχρήστων χώρων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 24.4.85 Πρ. Δ/ 
τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων των οικισμών. 

Κατά τα λοιπά ισχύουν τα οριζόμενα στο Πρ. Δ/γμα 24.4.85 όπως 
τροποποιήθηκε μεταγενέστερα με το από 14.2.1987 και 25.4.1989 
Πρ. Δ/γμα. 

Η παρούσα απόφαση με τα σχεδιαγράμματα οριοθέτησης των οικι¬ 
σμών που την συνδέουν να δημοσιευθεί στην Εφημερίδα της Κυβερνή- 
σεως. 

Κομοτηνή, 16 Απριλίου 1992 
Ο Νομάρχης 

ΔΙΟΝΥΣΙΟΣ ΚΑΡΑΧΑΛΙΟΣ 

ΔΙΕΥΘΥΝΣΗ ΧΩΡΟΤΑΞΙΑΣ 
















Υπουργείο Χωροταξίας Οικισμού και Περιβάλλοντος 

ΑΝΑΚΟΙΝΩΣΕΙΣ 

(3) 

Ειδοποίηση παρακατάθεσης αποζημίωσης από ρυμοτομία στις Σέρρες. 

Με την Πράξη Τακτοποίησης 14/1978 του Πολεοδ. Γραφείου Σερ¬ 
ρών, που κυρώθηκε νόμιμα με την απόφαση ΤΥ 14640/1979 του Νο¬ 
μάρχη Σερρών, τακτοποιήθηκαν οι ιδιοκτησίες του ΟΠ 103 του νέου 
σχεδίου πόλης Σερρών. 

Με την Πράξη αυτή ρυμοτομούνται υπέρ της ιδιοκτησίας μας (δι- 
καιοδόχων Ελισσάβετ Πρίφτη ήτοι: 

1. Ιωάννη Πρίφτη του Δημητρίου. 2. Ευγενίας θυγ. Δημητρίου Πρί¬ 
φτη και 3. Βασιλικής συζ. Στεργίου Κούμλελη το γένος Δημητρίου Πρί¬ 
φτη), από την ιδιοκτησία των δικαιοδόχων Πανταζή Κάγια ήτοι: 

1. Αικατερίνης Κάγια του Πανταζή και 2. Καλλιόπης Κάγια του 
Πανταζή, τα τμήματα: 1) Με στοιχεία 92.91.117.118.92, εμβαδού 
13.50 τ.μ. και για το 1] αυτού ήτοι 6.75 τ.μ. 2) Με στοιχεία 
92.93.94.95.96.84.90.89.91.92, εμβαδού 193 τ.μ. και για το 1/4 
αυτού ήτοι 48,25 τ.μ. 

Η αποζημίωση καθορίσθηκε σύμφωνα με την απόφαση 19/1403 
Απαλλ. 39/1991/1992 του Μονομ. Πρωτοδ. Σερρών στο ποσό των 
23.000 δρχ. ανά τ.μ. 

1. Υπέρ Αικατερίνης και Καλλιόπης Κάγια 6,75 X 23.000. 

2. Υπέρ Αικατερίνης και Καλλιόπης Κάγια 48,25 X 23.000. 

Σύνολο κατάθεσης 1.265.000 δρχ. υπέρ των ανωτέρω ή υπέρ των 


αναγνωρισθεισομένων δικαιούχων, σύμφωνα με το Γραμμάτιο Σύστα¬ 
σης Παρακαταθήκης 023440/2.4.92 του Ταμείου Παρακαταθηκών 
και Δανείων Σερρών. 

Η παρούσα να δημοσιευθεί στην Εφημερίδα της Κυβέρνησης. 

Ο Πληρεξούσιος Δικηγόρος 
ΕΛΕΥΘΕΡΙΟΣ ΜΑΡΑΓΚΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην ειδοποίηση για την παρακατάθεση αποζημίωσης προσκυρούμε- 
νων και ρυμοτομούμενων ακινήτων στην κοινότητα Σταμάτας Αττικής, 
που δημοσιεύτηκε στο ΦΕΚ 357/14.4.92 (Δ') και αφορά τη σελ. 3504 
(α' στήλη) και στους στίχους 2 και 4 αντίστοιχα επιφέρονται οι πιο κάτω 
διορθώσεις: 

Από το λανθασμένο: α) «προσκυρώνει το γήπεδο» 
και β) «που συνεδεύει την πιο πάνω» 
στο σωστό: α) «προσκυρώνει στο γήπεδο» 
και β) «που συνοδεύει την πιο πάνω». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


